Christene is mense op reis - www.bybelkennis.co.za
God's purpose in redeeming men from sin is not to give them freedom to do as they please but freedom to do as He pleases. —John MacArthur
Ons roeping herinner ons daaraan dat volgelinge van Jesus Christus mense is wat die Weg bewandel. Geen persoonlike of geestelike verhouding groei vanself nie – dit moet gekoester word; die kole moet aangeblaas word om te verseker daar is 'n vlammetjie. Doen ons dit nie gaan die vuurtjie dood. Die probleem is dat die Christelike geloof vandag 'n formaliteit, roetine, geword het. Dit wat buitengewoon was, is nou gewoon. Die band tussen die verklaring van ons geloof en die uitoefening van ons geloof is verbreek. Geen wonder die geloof in Christus verloor sy geloofwaardigheid nie. Daarom kry ons T-hemde soos: Jesus, save me from your followers. Aartsbiskop William Temple sê: I believe in the Holy Catholic Church and I only regret that it does not exist.
As Christene besef dat die lewe 'n reis is, word baie dinge vir ons duideliker:
Ons besef ons is net volgelinge solank as wat ons Hom volg – as ons al ons ander lojaliteite los; as ons doen wat Hy vir ons sê; as ons leef soos Hy van ons verwag. Die weg is vir reis – of ons vorder of ons het die pad byster geraak. Goeie bedoelings en teorie is nie deel van hierdie reis nie.
Ons moet besef dat hierdie reis nooit sy eindpunt op aarde sal bereik nie. As ons ons lewens en geloof as 'n reis sien. Het dit implikasies vir ons: dit herinner ons dat almal wat nog op reis is nog nie by die eindpunt uitgekom het nie. The true city of the saints is in heaven … Here on earth Christians travel as ons a pilgramage through time looking for the Kingdom of Eternity (Augustinus).
Christene weet waarheen hulle op pad is en wat vorentoe vir ons wag; ons weet wie is saam met ons op reis … maar ons bly steeds op reis.
As ons besef dat ons almal op reis is, besef ons dat nie almal op dieselfde plek is nie. Party staan nog aan die begin; ander het al 'n ent langs die pad gevorder.